Xaranse 17
Xunmati naxee biyaasima xa wali na nanse ra ?
Kitaabui kui naxan xili Inyila, nabilaye Pɔlu nun baranabasi, naxee nu na xunmatie ra nu sigama danxaniyatɔɛ ɲama tode ɲɛ kɛmɛ singe ma. Munfe ra e nu na rabama ? Barima e ɲɔxɔ nu saxi danxaniyatɔɛ [...] boree xɔn. Nabilaye Pɔlu naxɛ : “ Won xa gbilen taa birin kui won xa a mato won ngaxakerenyie danxaniyatɔɛe na ki naxɛ naa ” e nu wakilixi kilomɛtɛri gbegbe raɲɛrɛde alako e xa sɛnbɛ fi e boree ma (Xɛɛrae xa taruxui 15:36). To fan, xunmati naxee biyaasi ma na nan rabama.
E fama alako e xa muxu ralimaniya. Circonscription xunmati a ɲɔxɔsaxi danxaniyatɔɛ ɲama malande gbegbe nan xɔn ; ɲɛ firin bun ma a dangima kankan yire lɔxun keren ma. District xunmati circonscription gbegbe nan xun matoma, a siga ma danxaniyatɔɛ ɲama malande, ɲɛ yoo ɲɛ, a tan nan man findixi muxu xa xi keren malanɲi naxan rabama sabaya firin ɲɛ keren bun ma yarerati ra. E xa kolonɲi nun e xa ginɛe gbe (xa ginɛ sa na e bɛ) tide gbo muxu bɛ. A rafan e ma e xa fonikee nun forie kolon e man xa nee mati Kitaabui xa xaranɲi kui. E danxaniyatɔɛ birin malima keren keren e nu siga nee xɔnɲi e tan nun danxaniyatɔɛe xa xunmati. E mixie ralimaniyama Kitaabui xa wɔyɛnɲie ma malanɲie kui. — Xɛɛrae xa taruxui 15:35.
E birin xa munafanɲi nan fen ma. Xunmatie naxee biyaasima danxaniyatɔɛ ɲama malima e masode Yehowah ra. E tan nun danxaniyatɔɛ ɲama xa xunmatie anun danxaniyatɔɛ ɲama malimae, e malan ma alako e xa a kolon xa danxaniyatɔɛ ɲama xun bara masa anun e man xa nee rasi e lan e xa e xa wali raba ki naxɛ. E kawandilae malima alako nee xa e xa wali rasiga yare. E birin e xa waxati fima, e findixi won “ waliboore nan na won ma munafanɲi xa fera ”. (Korinti II 8:23.) E xa danxaniya nun e ɲɛrɛki Ala xa kira xɔnma bara findi misaali ra muxu bɛ. — Eburu 13:7.
Munfera xunmatie naxee biyaasi ma sigama danxaniyatɔɛ ɲama malande ?
Won munafanɲi mundu sɔtɔma e xa wali kui ?
wol_Latn tso_Latn bam_Latn bam_Latn bam_Latn fon_Latn sag_Latn